Primele imagini din pavilionul 5 de la Matei Balș, locul în care au murit azi 5 persoane. "Un singur cuvânt, DEMISIA".
Au părut primele imagini din pavilionul 5 de la Matei Balș, acolo unde a avut azi loc un incendiu în urma căruia au murit 5 persoane. Imaginile au fost postate pe pagina de Facebook a lui Tudor-Tim Ionescu. Acesta mai spune în postare că la ora 19:00 va fi la fața locului pentru a ceredemisia autorităților.
"Vlad Voiculescu spune lejer că el a făcut tot, Nicușor Dan spune că nu sunt probleme cu căldura, deși zona apare pe tabelul de avarii al Termoenergetica. Florin Cîțu se laudă ce au bine au intervenit, iar Klaus Iohannis ne spune, din nou, că e nevoie de reformă în sănătate…", a scris Tudor-Tim Ionescu pe pagina lui de Facebook. "Deci probabil pacienții sunt de vină? Un singur cuvânt DEMISIA", a mai scris Tudor-Tim Ionescu în postarea lui.